Studii, articole, consemnări Ștefan Păun

Spațiul românesc a constituit și constituie un inestimabil tezaur de personalități, de la țăranul român la muncitorul din fabrici sau intelectualii care au dat culturii românești lucrări de valoare, materiale și spirituale în diverse domenii de activitate. Pornind de la aceste aspecte Ștefan Păun publică două volume de Studii, articole, consemnări apărute la editura Semne cu o prefață de prof. univ. dr. Leonida Moise. Sunt două culegeri de studii, în care sunt îmbinate aspecte de istorie locală, națională și recentă referitoare la zona Vlașca, țara românilor, cea mai veche mărturie a continuității românilor și limbii române în spațiul geografic dintre Dunăre Marea Neagră și munții Carpați.

Sunt prezentate aspecte istorice inedite, personalități din istoria milenară a românilor, dar și din istoria recentă, evoluții ale satelor zonei, material și spiritual, instituții de cultură, aspecte demografice, ecologice, privind spiritualitatea locuitorilor satelor, personalități din toate domeniile, figuri de eroi puțin cunoscute, tradiții și creații etnografice descoperite recent, aspecte din comunitățile umane actuale.

Printr-o bogată iconografie și abordare a temelorarticole, studii, consemnări – cele două volume sunt inedite din acest punct de vedere deoarece sunt o îmbinare între activitatea de gazetar în domeniul culturii și spontaneitatea prezentării unor realități actuale sau legături ale acestora cu trecutul. În temeiul unor asemenea considerente cele două cărți prezentate sunt de mare utilitate, cititorilor iubitori de articole de presă și istorie motiv pentru care le recomandăm cu căldură.

Doina Bârcă

Contents